hotchpotch/miracl-hf-unified huggingface dataset:
พระวรวงศ์เธอ พระองค์เจ้าบงกช
พระวรวงศ์เธอ พระองค์เจ้าบงกช (พระนามเดิม: หม่อมเจ้าบงกช นพวงศ์; พ.ศ. 2384 - 15 กุมภาพันธ์ พ.ศ. 2456) เป็นพระโอรสในพระเจ้าบรมวงศ์เธอ กรมหมื่นมเหศวรศิววิลาส พระราชนัดดาในพระบาทสมเด็จพระจอมเกล้าเจ้าอยู่หัว
หม่อมราชวงศ์บงกช นพวงศ์ สมภพเมื่อ พ.ศ. 2384 ในสมัยรัชกาลที่ 3 ขณะนั้น พระบิดายังเป็น หม่อมเจ้านพวงศ์ พระโอรสในเจ้าฟ้ามงกุฎ ต่อมาในสมัยรัชกาลที่ 4 จึงได้เป็น หม่อมเจ้า ชั้นหลานหลวง ต่อมาในรัชกาลที่ 5 ทรงได้รับโปรดเกล้าฯ ให้เฉลิมพระยศเป็น พระวรวงศ์เธอ พระองค์เจ้าบงกช เมื่อปีมะแม พ.ศ. 2438 สิ้นพระชนม์ในรัชกาลที่ 6 เมื่อวันที่ 15 กุมภาพันธ์ พ.ศ. 2456 (ปัจจุบันคือ พ.ศ. 2457) พระราชทานเพลิงพระศพ ณ วัดราชาธิวาส วันที่ 26 พฤษภาคม พ.ศ. 2457
พระวรวงศ์เธอ พระองค์เจ้าบงกช เสกสมรสกับ หม่อมเจ้าจันทร สุประดิษฐ์ พระธิดาในพระเจ้าบรมวงศ์เธอ กรมหมื่นวิษณุนาถนิภาธร
มอริส เค
มอร์ริส เค หรือชื่อจริงว่า มอร์ริสเค คริสตชน (ชื่อเดิม: พนมชัย สมัครพันธ์; เกิด: 7 กรกฎาคม พ.ศ. 2508) เป็นนักแสดง นายแบบ และพิธีกรลูกครึ่งไทย-อเมริกัน เข้าสู่วงการจากการประกวดโดมอนแมนเมื่อปี พ.ศ. 2531 และได้ตำแหน่งรองอันดับหนึ่ง จากนั้นจึงเป็นหนึ่งในพิธีกรของรายการ"แบบว่า…โลกเบี้ยว" ร่วมกับ ภิญโญ รู้ธรรม, ยุวดี เรืองฉาย และก้าว พึ่งบางกรวย ต่อมาได้แสดงภาพยนตร์และละคร ควบคู่กับการเป็นพิธีกรในรายการต่าง ๆ จนถึงปัจจุบัน
โลมาปากขวดธรรมดา
โลมาปากขวดธรรมดา หรือ โลมาหัวขวดธรรรมดา (; ) เป็นโลมาชนิดหนึ่ง ที่เป็นรู้จักกันเป็นอย่างดี
เป็นโลมาจำพวกโลมาปากขวด มีลำตัวสีน้ำเงินเข้มอมเทา สีจางหรือบางครั้งอมชมพูด้านท้อง จะงอยปากค่อนข้างสั้นใหญ่ครีบหลังขนาดค่อนข้างใหญ่ เป็นรูปโค้งอยู่กึ่งกลางหลัง รูปร่างค่อนข้างอ้วน ไม่มีลายหรือจุดประแต่ประการใด ขนาดเมื่อโตเต็มที่ยาวประมาณ 2.3-3.1 เมตร
มีพฤติกรรมอาศัยอยู่รวมกันเป็นฝูง ในบางฝูงอาจพบได้ถึงหลายร้อยตัวจนถึงหลักพัน และชอบว่ายน้ำแข่งกับเรือขณะที่เรือเดินอยู่ในทะเลได้หลายไมล์ และมีความเร็วในการว่ายน้ำประมาณ 40.5 กิโลเมตร/ชั่วโมง
โลมาปากขวดธรรมดา เป็นโลมาที่ฉลาด มีความแสนรู้ ขี้เล่น เป็นมิตรกับมนุษย์ จึงนิยมเลี้ยงไว้แสดงตามสวนสัตว์และสถานแสดงพันธุ์สัตว์น้ำทั่วไป พบกระจายพันธุ์ตามทะเลเปิดและมหาสมุทรเขตร้อนและเขตอบอุ่นทั่วโลก (แบ่งออกได้เป็น 3 ชนิดย่อย ดูรายชื่อในตาราง) สำหรับในประเทศไทย ไม่จัดเป็นสัตว์ป่าคุ้มครอง เนื่องจากโลมาปากขวดที่พบในประเทศไทย มิใช่โลมาปากขวดชนิดนี้ หากแต่เป็นโลมาปากขวดอินโดแปซิฟิก ("T. aduncus") ที่มีลักษณะคล้ายคลึงกัน
ครั้งหนึ่ง กองทัพเรือสหรัฐและอีกหลายกองทัพเรือของชาติมหาอำนาจ เคยฝึกให้โลมาปากขวดปฏิบัติการในการสงคราม ด้วยการผูกติดระเบิดไว้กับตัว แล้วว่ายไปชนกับเรือข้าศึกแบบพลีชีพเหมือนกามิกาเซ่ แต่มีปัญหาอยู่ว่าจะสอนให้แยกแยะได้อย่างไรว่า เรือลำไหนคือเรือข้าศึก เรือลำไหนคือเรือที่เป็นมิตร โดยเฉพาะอย่างยิ่งเมื่อต้องมองเรือจากใต้น้ำที่เหมือนกันหมด
โลมาแม่น้ำอาราไกวยา
โลมาแม่น้ำอาราไกวยา (; ; ) เป็นสัตว์ในวงศ์โลมาแม่น้ำ (Iniidae) ในทวีปอเมริกาใต้ ซึ่งมีการประกาศการจำแนกเป็นสปีชีส์ใหม่แยกจากโลมาแม่น้ำแอมะซอน ("Inia geoffrensis") ในปี 2557
โลมาแม่น้ำอาราไกวยา มีชื่อท้องถิ่นว่า "โบตูดูอาราไกวยา" () จำแนกจากโลมาแม่น้ำแอมะซอน ("I. geoffrensis") หรือโลมาสีชมพู ซึ่งเป็นโลมาแม่น้ำชนิดที่เป็นที่รู้จักกันดี เมื่อวันที่ 22 มกราคม 2557 โดยการศึกษาของทีมนักวิทยาศาสตร์ในประเทศบราซิล ลักษณะทั่วไปของโลมาแม่น้ำอาราไกวยาคล้ายคลึงกับโลมาแม่น้ำแอมะซอนมาก จนกระทั่งมีการตรวจสอบข้อมูลไมโครแซเทลไลท์นิวเคลียสและดีเอ็นเอไมโทคอนเดรียจากโลมาในแม่น้ำอาราไกวยาหลายสิบตัว เช่นเดียวกับความแตกต่างในสัณฐานของกะโหลกศีรษะ (โดยทั่วไป โลมาแม่น้ำอาราไกวยามีกะโหลกใหญ่กว่า) ก็ได้ข้อสรุปว่าโลมาดังกล่าวเป็นชนิดใหม่ นอกจากนี้ โลมาแม่น้ำอาราไกวยายังแตกต่างจากโลมาแม่น้ำแอมะซอนและโบลิเวียในด้านจำนวนฟัน (24–28 ซี่ 25–29 ซี่ และ 31–35 ซี่ตามลำดับ) เชื่อว่ามีวิวัฒนาการแยกออกมาจากโลมาแม่น้ำแอมะซอนราว 2 ล้านปีก่อน และจัดเป็นโลมาแม่น้ำชนิดแรกที่ค้นพบหลังจากปี 2461 เมื่อสงครามโลกครั้งที่ 1 ยุติ
โลมาแม่น้ำอาราไกวยาพบกระจายพันธุ์ในแม่น้ำอาราไกวยาในประเทศบราซิล ซึ่งเป็นแม่น้ำที่ไหลไปทางเหนือเป็นระยะทาง 2,600 กิโลเมตร เพื่อไปรวมกับแม่น้ำแอมะซอน เชื่อว่ามีจำนวนประชากรในธรรมชาติราว 1,000 ตัว
จำนวนประชากรของโลมาสายพันธุ์นี้มีประมาณ 600 - 1,500 ตัว และมีความหลากหลายทางพันธุกรรมที่จำกัด แหล่งที่อยู่อาศัยของโลมาแม่น้ำอาราไกวยาถูกนำไปใช้ในกิจกรรมทางการเกษตร รวมไปถึงการสร้างเขื่อนในการผลิตกระแสไฟฟ้า โดยปกติแล้วโลมาแม่น้ำอาราไกวยาจะอยู่อาศัยในบริเวณแม่น้ำอาราไกวยาประมาณ 1500 กิโลเมตร จากความยาวแม่น้ำทั้งสิ้น 2110 กิโลเมตร ส่วนในบริเวณแม่น้ำโตคานติน โลมาแม่น้ำอาราไกวยาจะถูกแบ่งแหล่งที่อยู่อาศัยออกเป็น 6 ส่วนโดยเขื่อนทั้งสิ้น 6 แห่ง ส่งผลให้ประชากรโลมาชนิดนี้อยู่ในภาวะอันตราย ส่งผลให้มีผู้เสนอให้จัดโลมาแม่น้ำอาราไกวยาเป็นสิ่งมีชีวิตที่เกือบอยู่ในข่ายใกล้การสูญพันธุ์หรือสถานะที่แย่กว่านั้นตามหลักเกณฑ์การจัดของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ
ประชากรโลมาแม่น้ำอาราไกวยาส่วนใหญ่อาศัยอยู่รอบ ๆ Cantão State Park ซึ่งมีทะเลสาบเป็นส่วนมากของลุ่มแม่น้ำอาราไกวยา อย่างไรก็ตามชาวประมงในบริเวณนั้นมักฆ่าโลมาชนิดนี้ เนื่องจากโลมาชนิดนี้มักเข้ามากินปลาในแหของชาวประมง การยิงปืนใส่โลมาชนิดนี้เป็นเรื่องที่ปฏิบัติกันโดยทั่วไป แต่ส่วนใหญ่แล้วการยิงปืนมักทำให้เจ้าหน้าที่ของอุทยานได้ยิน ทำให้ชาวประมงบางคนนิยมใช้อาหารมีพิษเพื่อให้โลมาชนิดนี้กิน ประชากรโลมาที่อยู่ทางตอนใต้ที่สุดเป็นประชากรโลมากลุ่มเล็ก ๆ ที่อาศัยอยู่แยกออกจากกัน ซึ่งเป็นโลมาในเขตแม่น้ำโตคานตินเหนือเขื่อน Serra da Mesa
บิ๊กอี
เอ็ตตอร์ อีเวน (Ettore Ewen; 1 มีนาคม ค.ศ. 1986) นักมวยปล้ำอาชีพชาวอเมริกันที่ปัจจุบันเซ็นสัญญากับWWEในนาม บิ๊กอี (Big E) เป็นแชมป์อินเตอร์คอนติเนนทัล, แชมป์รอว์แท็กทีม WWE, แชมป์สแมคดาวน์แท็กทีม WWE และแชมป์ NXT และเขายังได้แชมป์ยกน้ำหนักที่ได้สร้างสถิติในระดับชาติและรัฐ
ปี 2009 เขาได้เซ็นสัญญากับ WWE ร่วมฝึกค่ายพัฒนาทักษะ ฟลอริดาแชมเปียนชิปเรสต์ลิง(FCW) ก่อนจะเปลี่ยนเป็น NXT ปี 2012 บิ๊กอีได้เปิดตัวครั้งแรกในรอว์ สแลมมีอะวอร์ด รับบทเป็นฝ่ายอธรรม โดยมาเล่นงานจอห์น ซีนา และเป็นลูกน้องของดอล์ฟ ซิกก์เลอร์กับเอเจ ลี ปี 2013 บิ๊กอีได้คว้าแชมป์ NXTจากเซท รอลลินส์แบบไม่มีกฏกติกา ในเรสเซิลเมเนีย ครั้งที่ 29บิ๊กอีกับซิกก์เลอร์ได้ชิงแชมป์แท็กทีม WWEกับทีมเฮลโน(เคนและแดเนียล ไบรอัน) แต่ไม่ได้แชมป์ ในมันนีอินเดอะแบงก์ (2013)ระหว่างการชิงแชมป์โลกเฮฟวี่เวทของซิกก์เลอร์กับอัลเบร์โต เดล รีโอนั้น เอเจได้ขึ้นมาเอาเข็มขัดฟาดเดล รีโอบนเวที ทำให้ซิกก์เลอร์แพ้ฟาวล์ไม่ได้แชมป์ ในรอว์คืนต่อมาซิกก์เลอร์ได้บอกเลิกกับเอเจ ก่อนขึ้นปล้ำชิงแชมป์กับเดล รีโออีกครั้ง แต่ในระหว่างแมตช์เอเจได้แอบสั่นระฆัง ทำให้ซิกก์เลอร์เสียสมาธิแพ้ หลังแมตซ์เอเจขึ้นมาทะเลาะกับซิกก์เลอร์บนเวที แล้วบิ๊กอีก็เข้ามาอัดซิกก์เลอร์จากด้านหลัง และใส่บิ๊กเอนดิ้งกับซิกก์เลอร์จนนอนหมดสภาพ และเอเจก็จูบซิกก์เลอร์เป็นครั้งสุดท้าย ก่อนจะเดินจากไปพร้อมกับบิ๊กอี ในรอว์ 29 กรกฎาคม บิ๊กอีได้เจอกับซิกก์เลอร์ สู้กันได้ไม่นาน เอเจก็ขึ้นมารัดคอซิกก์เลอร์ จากนั้นก็ตบ ข่วน จิกผม แต่สุดท้ายซิกก์เลอร์ก็หนีไปได้ ในรอว์ 5 สิงหาคม บิ๊กอีได้รีแมตช์กับซิกก์เลอร์ เคทลินออกมาเล่นงานเอเจ ทำให้เอเจหนีขึ้นไปบนเวที ซิกก์เลอร์พยายามเข้าไปห้าม บิ๊กอีก็วิ่งมาโคลทส์ไลน์ซิกก์เลอร์ จากนั้นก็ต่อด้วยบิ๊กเอนดิ้งจับกดชนะไป ในซัมเมอร์สแลม (2013)ได้จับคู่กับเอเจแพ้ซิกก์เลอร์กับเคทลิน และยุติเรื่องราวกัน
ในเดือนตุลาคม 2013 บิ๊กอีได้มาเป็นฝ่ายธรรมะ ในเฮลอินเอเซล (2013)ได้ชิงแชมป์ยูเอสกับดีน แอมโบรสแต่ไม่สำเร็จ ในรอว์ 18 พฤศจิกายน บิ๊กอีได้คว้าแชมป์อินเตอร์คอนติเนนทัลสมัยแรกจากเคอร์ติส แอ็กเซล ในเซอร์ไวเวอร์ซีรีส์ (2013)สามารถป้องกันแชมป์กับแอ็กเซลเอาไว้ได้ ในป้องกันแชมป์กับแดเมียน แซนดาวไว้ได้ ในอิลิมิเนชั่น แชมเบอร์ (2014)ป้องกันแชมป์กับแจ็ก สแวกเกอร์เอาไว้ได้ ในเอ็กซ์ตรีมรูลส์ (2014)เสียแชมป์แชมป์ให้แบด นิวส์ บาร์เร็ตต์ ต่อมาบิ๊กอีได้ร่วมกลุ่มกับโคฟี คิงส์ตันและเซเวียร์ วูดส์ในนามเดอะนิวเดย์ ในเอ็กซ์ตรีมรูลส์ (2015)นิวเดย์ได้คว้าแชมป์แท็กทีมสมัยแรกจากไทสัน คิด และซีซาโร ก่อนเสียแชมป์ให้กับไพรม์ไทม์เพลเยอส์ในมันนีอินเดอะแบงก์ (2015) และชิงคืนมาได้ในซัมเมอร์สแลม (2015) ในนิวเดย์เสียแชมป์ให้กับซีซาโรและเชมัสจบสถิติการครองแชมป์ที่ยาวนานที่สุดในประวัติศาสตร์ 483 วัน เมษายน 2017 นิวเดย์ได้ย้ายมาสแมคดาวน์และได้คว้าแชมป์สแมคดาวน์แท็กทีม WWE
อมาเดอุส
อมาเดอุส () เป็นภาพยนตร์ใน ค.ศ. 1984 แนวชีวิตและย้อนยุคทางประวัติศาสตร์ กำกับโดยมิโลช โฟร์มัน เขียนโดยปีเตอร์ แชฟเฟอร์ ดัดแปลงมาจากบทละครเวทีเรื่อง "อมาเดอุส" (ค.ศ. 1979) ของปีเตอร์ แชฟเฟอร์ รูปแบบของอเล็กซานเดอร์ พุชกิน เรื่อง "Mozart i Salieri" (Моцарт и Сальери, 1830) ซึ่งการแต่งเพลงของอันโตนีโอ ซาลีเอรี ได้รับรู้ความเป็นอัจฉริยะของว็อล์ฟกัง อมาเดอุส โมทซาร์ท แต่ก็อัดอั้นมาจากความภูมิใจและริษยา เรื่องนี้ตั้งอยู่ในเวียนนา ออสเตรีย ในช่วงครึ่งหลังของคริสต์ศตวรรษที่ 18
หลงเงาจันทร์
หลงเงาจันทร์ เป็นละครโทรทัศน์ แนวละครดราม่า-โรแมนติก จากบทประพันธ์ของ สิรภัทร(ไปรยา) สร้างเป็นละครโทรทัศน์ทาง ช่อง 7 มาแล้ว 2 ครั้ง
ครั้งแรกเมื่อปี พ.ศ. 2549 ผลิตโดยบริษัท ดีด้า วิดีโอ โปรดักชั่น จำกัด บทโทรทัศน์โดย ศัลยา กำกับการแสดงโดย จรูญ ธรรมศิลป์ นำแสดงโดย สุวนันท์ คงยิ่ง,สันติ วีระบุญชัย,อาริษา วิลล์, ดวงดาว จารุจินดา, อรรถชัย อนันตเมฆ, ศรุต วิจิตรานนท์, น้ำทิพย์ เสียมทอง โดยเวอร์ชันนี้ประสบความสำเร็จอย่างมาก ออกอากาศทุกวันพุธ - พฤหัสบดี เริ่มออกอากาศตอนแรกวันที่ 15 กุมภาพันธ์ - 6 เมษายน พ.ศ. 2549
และนำกลับมาสร้างใหม่อีกครั้งในปี พ.ศ. 2562 ผลิตโดยบริษัท เฟิร์สคลาส เอ็นเตอร์เทนเมนท์ จำกัด บทโทรทัศน์ สาวิตา กำกับการแสดงโดย ปัญญา ชุ่มฤทธิ์ นำแสดงโดย แซมมี่ เคาวเวลล์,ธันวา สุริยจักร,พัชร์สิตา อธิอนันตศักดิ์ โดยขณะนี้อยู่ในระหว่างการเตรียมงาน
Girl In The Sunny Place
Girl In The Sunny Place () สร้างจากนวนิยายชื่อเดียวกัน ของนักเขียนชื่อ Osamu Koshigaya นวนิยายต้นฉบับ ได้รับความนิยมเป็นอย่างมาก จนขึ้นเป็นอันดับ 1 ของนวนิยายที่หญิงสาวชาวญี่ปุ่น อยากให้ชายหนุ่มได้อ่านมากที่สุดในปี 2011 ,
"โคสุเกะ" และ "มาโอะ" ทั้ง 2 คนเคยเป็นเพื่อนร่วมชั้น ม.ต้น และยังเป็นรักครั้งแรกของกันและกันอีกด้วย ทว่ารักครั้งนั้นจบลง หลังจากที่ทั้งคู่ต้องแยกย้ายกันไป โดยไม่มีโอกาสติดต่อกันอีกเลย เมื่อโคสุเกะต้องย้ายโรงเรียน
10 ปีต่อมา "โคสุเกะ" เข้าทำงานเป็นพนักงานขายที่บริษัทโฆษณาแห่งหนึ่ง และนั่นเอง ทำให้เค้าได้พบกับ "มาโอะ" อีกครั้ง เมื่อไปติดต่อเสนองานให้กับบริษัทลูกค้าที่ "มาโอะ" ทำงานอยู่
ทั้ง 2 คน ต่างก็ตกหลุมรักกันอีกครั้ง และตัดสินใจแต่งงานกันในเวลาอันรวดเร็ว 
"โคสุเกะ" และ "มาโอะ" เริ่มต้นชีวิตครอบครัวอย่างมีความสุข และดูเหมือนว่าทุกอย่างกำลังไปได้ดี จนกระทั่งมีเหตุการณ์หนึ่งเกิดขึ้น
ผลของเหตุการณ์นั้น ทำให้ "มาโอะ" หายตัวไปในวันต่อมา และสิ่งที่สำคัญ และประหลาดยิ่งกว่าอะไรทั้งหมดคือ ความทรงจำเกี่ยวกับ "มาโอะ" ของบุคคลต่างๆ ที่เกี่ยวข้องกับพวกเค้า กำลังหายไป
"โคสุเกะ" ออกตามหา โดยกลับไปยังสถานที่แห่งความทรงจำของทั้งคู่ และในที่สุด ก็ได้ค้นพบ "ความลับ" ที่ "มาโอะ" เก็บซ่อนไว้
มันตาหยง
มันตาหยง เป็นไม้เถาในวงศ์ Dioscoreaceae แยกเพศ เถาเลื้อยพันไปด้านขวา ผิวเรียบ หัวรูปยาว สีขาว ไม่มีหัวย่อยบนเถา ใบเดี่ยว ก้านใบยาว มีขนละเอียดปกคลุม ใบอ่อนมีขนปกคลุม ปลายใบแหลม ดอกช่อ ผลเป็นแบบแคบซูล มีปีก พบทั่วไปในรัฐเประก์ ประเทศมาเลเซีย กระจายพันทางภาคใต้ของไทยไปจนถึงเกาะสุมาตรา หัวต้มสุกแล้วรับประทานได้ หัวดิบทำให้ระคายคออย่างรุนแรง
มันเทียน
มันเทียน () เป็นไม้เถาในวงศ์ Dioscoreaceae แยกเพศ เถาเลื้อยพันไปด้านขวา ผิวเกลี้ยง ไม่มีหนาม ลำต้นรูปหลอด มีหัวย่อยเกิดบนลำต้น ใบเดี่ยว ใบเปราะหักง่าย ก้านใบสั้นกว่าแผ่นใบ ช่อดอกเพศผู้ออกตามกิ่งที่ไม่มีใบ ดอกไม่มีก้านดอกย่อย ผลเป็นแบบแคปซูลมีปีก แห้งเป็นมัน มักพบตามผาหินปูน กระจายพันธุ์ในไทย ฟิลิปปินส์ มาเลเซีย อินโดนีเซีย หัวต้มสุก รับประทานได้ หัวดิบทำให้คันในลำคอ
ฐากร ตัณฑสิทธิ์
ฐากร ตัณฑสิทธิ์ ปฏิบัติหน้าที่เลขาธิการคณะกรรมการกิจการโทรคมนาคมแห่งชาติ (กทช.) หรือ เลขาธิการ กทช. คนสุดท้าย และเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ เลขาธิการ กสทช. คนแรก เป็นผู้บริหารสูงสุดของสำนักงาน กสทช. โดยมีอำนาจหน้าที่ตามที่กำหนดไว้ในพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. 2553 ฐากร ตัณฑสิทธิ์ เข้าดำรงตำแหน่งเลขาธิการ กสทช. ตั้งแต่วันที่ 5 มกราคม 2555 โดยมีวาระการดำรงตำแหน่งห้าปี ต่อมาได้รับการลงมติจาก กสทช. ให้ดำรงตำแหน่งเลขาธิการ กสทช. ต่อเนื่องเป็นวาระที่สอง ตั้งแต่วันที่ 5 มกราคม 2560 จนถึงปัจจุบัน
ฐากร ตัณฑสิทธิ์ เกิดเมื่อวันที่ 10 กันยายน พ.ศ. 2503 สำเร็จการศึกษาดังนี้และได้รับรางวัลต่างๆดังนี้ฐากร ตัณฑสิทธิ์ เข้าร่วมการอบรมในหลักสูตรดังต่อไปนี้
ฐากร ตัณฑสิทธิ์ สมรสกับ นางพรพาณี ตัณฑสิทธิ์ ปัจจุบันดำรงตำแหน่งอาจารย์ประจำมหาวิทยาลัยอัสสัมชัญ โดยมีบุตรธิดาด้วยกัน 3 คน ได้แก่
มะแว้งนก
มะแว้งนก () เป็นพืชในสกุล "Solanum" เป็นพืชพื้นเมืองในยูเรเชีย เป็นพืชที่ใช้เป็นอาหารและยาได้ เป็นไม้ล้มลุก ใบนิ่ม เหี่ยวง่าย ดอกแบบดอกมะเขือ สีขาวหรือม่วง ผลกลม เมื่ออ่อนสีเขียว แก่แล้วดำหรือแดง
ชาวกะเหรี่ยงนำผลมะแว้งนกมารับประทาน ชาวปะหล่องนำยอดอ่อนมาต้ม รับประทานเป็นผัก ชาวกะเหรี่ยงนำรากมาต้มน้ำดื่มเป็นยาแก้ไอ ชาวโอรังอัสลีในรัฐเประก์ ประเทศมาเลเซีย นำผลและใบใช้เคี้ยวเพื่อรักษาการติดเชื่อในทางเดินทายใจส่วนบน
อลิซ มุนโร
อลิซ แอนน์ มุนโร (; 10 กรกฎาคม ค.ศ. 1931 — ปัจจุบัน) เป็นนักประพันธ์ชาวแคนาดาผู้มีผลงานเขียนในภาษาอังกฤษ งานของมุนโรได้รับการอธิบายว่ามีการปฏิวัติโครงสร้างของเรื่องสั้น โดยเฉพาะอย่างยิ่งลักษณะเฉพาะในการเดินหน้าและย้อนกลับของห้วงเวลา เรื่องต่าง ๆ ที่ตราตรึงของเธอมีมากเกินกว่าที่ได้ประกาศ หรือเปิดเผยได้เสียยิ่งกว่าขบวนแห่
เรื่องแต่งของมุนโรโดยส่วนใหญ่มักจะมีฉากในบ้านเกิดของเธอ ซึ่งก็คือฮูรอนคันทรีในเซาธ์เวสเทิร์นออนแทรีโอ เรื่องราวต่าง ๆ ของเธอแสดงให้เห็นถึงความซับซ้อนของมนุษย์ในรูปแบบร้อยแก้วที่ไม่ซับซ้อน การเขียนของมุนโรได้รับการจัดให้อยู่ในฐานะ "หนึ่งในนักเขียนเรื่องแต่งร่วมสมัยที่ยิ่งใหญ่ที่สุดของพวกเรา" ประดุจดั่งซินเทีย โอซิก ได้เขียนเพิ่ม และเสมือนเป็น "เชคอฟของพวกเรา" ทั้งนี้ เธอได้รับรางวัลโนเบลสาขาวรรณกรรม เมื่อปี ค.ศ. 2013 ในฐานะ "ผู้เชี่ยวชาญแห่งการเขียนเรื่องสั้นร่วมสมัย" และรางวัลแมนบุคเคอร์อินเตอร์เนชันแนลใน ค.ศ. 2009 สำหรับการสร้างผลงานตลอดชีวิต นอกจากนั้น เธอยังเป็นผู้ชนะรางวัลผู้สำเร็จการของประเทศแคนาดาในสาขาเรื่องแต่ง ถึงสามสมัย
การเลือกตั้งสมาชิกวุฒิสภาไทยเป็นการทั่วไป พ.ศ. 2557
การเลือกตั้งสมาชิกวุฒิสภาไทยเป็นการทั่วไป พ.ศ. 2557 เป็นการเลือกตั้งสมาชิกวุฒิสภาตามรัฐธรรมนูญแห่งราชอาณาจักรไทย พุทธศักราช 2550 ที่กำหนดให้สมาชิกวุฒิสภา หรือ ส.ว. ประกอบด้วยสมาชิกจากการเลือกตั้งจังหวัดละ 1 คน (77 คน) และจากการสรรหาอีกจำนวนหนึ่ง (73 คน) รวมกันแล้วมีจำนวนทั้งสิ้น 150 คน
โดยมีพระราชกฤษฎีกาให้มีการเลือกตั้งสมาชิกวุฒิสภาเป็นการทั่วไป พ.ศ. 2557 ซึ่งกำหนดให้วันอาทิตย์ที่ 30 มีนาคม พ.ศ. 2557 เป็นวันเลือกตั้ง โดยเปิดรับสมัครตั้งแต่วันที่ 4-8 มีนาคม 2557 และลงคะแนนเลือกตั้งล่วงหน้า ในวันอาทิตย์ที่ 23 มีนาคม พ.ศ. 2557 ลงทะเบียนใช้สิทธิเลือกตั้ง ได้ตั้งแต่วันที่ 17-28 กุมภาพันธ์ 2557
วันที่ 30 มีนาคม 2557 สมชัย ศรีสุทธิยากร กรรมการการเลือกตั้งด้านบริหารจัดการการเลือกตั้ง แถลงผลการนับคะแนนเลือกตั้งสมาชิกวุฒิสภาอย่างไม่เป็นทางการว่า มีผู้มาใช้สิทธิ 18,634,864 คน จากจำนวนผู้มีสิทธิทั้งหมด 43,840,305 คน คิดเป็นร้อยละ 42.51
การเลือกตั้งสมาชิกวุฒิสภาครั้งนี้มีผู้สมัครครบทั้ง 77 เขตทั่วประเทศ จำนวนทั้งสิ้น 468 คน
ด้านล่างนี้คือรายชื่อผู้สมัครเป็นสมาชิกวุฒิสภาในการเลือกตั้งสมาชิกวุฒิสภาไทยเป็นการทั่วไป พ.ศ. 2557
วัดนกงาง
วัดนกงาง เป็นวัดราษฎร์ ตั้งอยู่ในเขตเทศบาลตำบลราชกรูด เลขที่ ๑๗ บ้านนกงาง ถนนเพชรเกษม หมู่ที่ ๕ ตำบลราชกรูด อำเภอเมืองระนอง จังหวัดระนอง สังกัดคณะสงฆ์มหานิกาย
อาณาเขต
สภาพแวดล้อม พื้นที่ตั้งเป็นที่ราบ สภาพแวดล้อมเป็นสวนผลไม้ยืนต้นของชาวบ้าน
วัดนกงาง สร้างขึ้นเมื่อ พ.ศ. ๒๔๔๐ แต่เดิมเป็นที่ป่าช้าสาธารณะ มีพระธุดงค์มาปักกลัดพักอาศัยอยู่ ผู้ใหญ่บ้านชื่อ หมื่นช่วย ชัยราช ได้นำชาวบ้านสร้างเสนาสนะชั่วคราวถวายต่อมาได้มีสิ่งก่อสร้างเพิ่มเติมจนเป็นหลักฐานมั่นคง ได้รับพระราชทานวิสุงคามสีมาเมื่อวันที่ ๑๔ สิงหาคม พ.ศ. ๒๔๘๕
วัดตโปทาราม (บ่อน้ำร้อน)
วัดตโปทาราม เป็นวัดราษฎร์ ตั้งอยู่เลขที่ 17/1 บ้านบ่อน้ำร้อน ถนนชลระอุ หมู่ที่ 2 ตำบลหาดส้มแป้น อำเภอเมืองระนอง จังหวัดระนอง สังกัดคณะสงฆ์มหานิกาย
อาณาเขต
สภาพแวดล้อม พื้นที่ตั้งเป็นที่ราบเชิงเขา สภาพแวดล้อมเป็นภูเขามีป่าเบญจพรรณและบ่อน้ำร้อนธรรมชาติ 3 บ่อ
วัดตโปทาราม สร้างขึ้นโดยมีคณะกรรมการดำเนินการ และมีนายไว อุดมวงษ์ เป็นผู้ยื่นเรื่องราวขออนุญาตต่อทางราชการขอที่ดินที่เป็นที่ว่างเปล่ายังไม่มีใครจับจองเป็นเจ้าของเพื่อสร้างวัด ได้รับอนุญาตสร้างวัดเมื่อวันที่ 28 มิถุนายน พ.ศ. 2501 กระทรวงศึกษาธิการประกาศตั้งวัดเมื่อวันที่ 19 กันยายน พ.ศ. 2505 ได้รับพระราชทานวิงสุงคามสีมาเมื่อวันที่ ๓ กันยายน พ.ศ. 2525 เขตวิสุงคามสีมา กว้าง 40 เมตร ยาว 80 เมตร และได้ผูกพัทธสีมาเมื่อวันที่ 15 กุมภาพันธ์ พ.ศ. 2526 เดิมทีตั้งชื่อ "วัดชลระอุสังฆาวาส" แต่ภายหลังได้มีพระมหาเถระช่วยตั้งชื่อให้ใหม่ว่า "วัดตโปทาราม"
โมเพด
โมเพด () คือจักรยานยนต์เบาที่ออกแบบมาเพื่อคำนึงถึงความประหยัดและสามารถใช้งานค่อนข้างปลอดภัยกับความต้องการขั้นต่ำของใบอนุญาต
เดิมทีโมเพดมีอุปกรณ์เหมือนจักรยานครบครัน คือมีที่ถีบด้วย (ที่มาของคำว่า moped มาจาก motor + pedal) แต่ต่อมาได้มีการประยุกต์ไปอย่างมาก โดยไม่มีที่ถีบเหมือนจักรยาน โดยคำนึงถึงเรื่องเครื่องยนต์ ความเร็วและการให้กำลัง
ในหลายประเทศ อายุขั้นต่ำที่สามารถขับโมเพดได้จะน้อยกว่าจักรยานยนต์ทั่วไป โดยทั่วไปจะจำกัดความเร็วที่ 45 km/h (28 mph) หรือ 50 km/h (31 mph)
วัดวารีบรรพต
วัดวารีบรรพต เป็นวัดราษฎร์ ตั้งอยู่ในเขตเทศบาลตำบลบางนอน บ้านบางนอน ถนนเพชรเกษม หมู่ที่ ๑ ตำบลบางนอน อำเภอเมืองระนอง จังหวัดระนอง สังกัดคณะสงฆ์มหานิกาย
อาณาเขต
สภาพแวดล้อม พื้นที่ตั้งเป็นที่เนินเขา สภาพแวดล้อมทั่วไปเป็นภูเขามีป่าไม้และลำธาร
วัดวารีบรรพต สร้างขึ้นเมื่อ พ.ศ. 2502 สร้างขึ้นโดยเหตุที่มีพระธุดงค์คือ พระด่วน ถามวโร (พระครูประภัสรวิริยคุณ) ได้จาริกมาจากจังหวัดสงขลา มาปักกลดอยู่บริเวณที่ตั้งนี้ซึ่งแต่เดิมเป็นที่ป่าช้า ชาวบ้านเกิดความเลื่อมใสนิมนต์ให้อยู่จำพรรษา ต่อมานายไป๋ จุลเขตต์ ได้ติดต่อขอที่ดินจากทางราชการและดำเนินการสร้างวัด โดยได้รับอนุญาตให้สร้างวัดเมื่อวันที่ ๒๗ กรกฎาคม พ.ศ. 2514 กระทรวงศึกษาธิการประกาศตั้งเป็นวัดเมื่อวันที่ 10 เมษายน พ.ศ. 2515 ได้รับพระราชทานวิสุงคามสีมาเมื่อวันที่ 16 เมษายน พ.ศ. 2518 เขตวิสุงคามสีมากว้าง 40 เมตร ยาว 80 เมตร ผูกพัทธสีมาเมื่อวันที่ 16 มกราคม พ.ศ. 2522
วัดธรรมาวุธาราม
วัดธรรมาวุธาราม เป็นวัดราษฎร์ ตั้งอยู่เลขที่ 33 บ้านฝ่ายท่า ถนนเพชรเกษม หมู่ที่ ๔ ตำบลกะเปอร์ อำเภอกะเปอร์ จังหวัดระนอง สังกัดคณะสงฆ์มหานิกาย
อาณาเขต
สภาพแวดล้อม พื้นที่ตั้งเป็นที่เนินเขา สภาพแวดล้อมทั่วไปเป็นป่าละเมาะ ทุ่งนาและเนินเขา
วัดธรรมาวุธาราม หรือที่ชาวบ้านเรียกว่า "วัดนอก" เริ่มก่อสร้างขึ้นเมื่อวันที่ 9 มีนาคม พ.ศ. 2504 โดยมีนายหน่อ - นางเที้ยง ชำนาญวุธ บริจาคที่ดินและดำเนินการก่อสร้างวัด ได้รับอนุญาตให้สร้างวัดเมื่อวันที่ 8 กันยายน พ.ศ. 2513 กระทรวงศึกษาธิการประกาศตั้งเป็นวัดเมื่อวันที่ 23 เมษายน พ.ศ. 2514 ได้รับพระราชทานวิสุงคามสีมาเมื่อวันที่ 10 กุมภาพันธ์ พ.ศ. 2523 เขตวิสุงคามสีมากว้าง 50 เมตร ยาว 60 เมตร ผูกพัทธสีมาเมื่อวันที่ 20 กุมภาพันธ์ พ.ศ. 2523 การบูรณะพัฒนาวัดได้รับการทำนุบำรุงจากหลายคนหลายฝ่ายจนทำให้วัดเจริญรุ่งเรืองตามลำดับจนได้รับยกย่องให้เป็นวัดพัฒนาตัวอย่างของอำเภอกะเปอร์เมื่อ พ.ศ. 2515
ความทรงจำใหม่ หัวใจเดิม
ความทรงจำใหม่ หัวใจเดิม เป็นละครโทรทัศน์ไทย เค้าโครงบทประพันธ์เรื่องมาจาก อิสริยะ จารุพันธ์, ณัฐิยา ศิรกรวิไล บทโทรทัศน์โดย ณัฐิยา ศิรกรวิไล, ศุภชัย สิทธิอำพรพรรณ กำกับการแสดงโดย อิสริยะ จารุพันธ์ ผลิตโดย บริษัท เอ็กแซ็กท์ จำกัด และ บริษัท แกรมมี่ เอ็นเตอร์เทนเม้นท์ จำกัด (มหาชน) นำแสดงโดย ธงไชย แมคอินไตย์, คัทลียา แมคอินทอช ออกอากาศทางสถานีวิทยุโทรทัศน์กองทัพบกช่อง 5 ทุกวันจันทร์-พฤหัสบดี เวลา 20:25-21:25 น. เมื่อวันที่ 20 พฤศจิกายน พ.ศ. 2541-6 ธันวาคม พ.ศ. 2541 ละครพิเศษเพื่อเป็นของขวัญให้กับแฟนเพลงของเบิร์ด ธงไชย แมคอินไตย์ ช่วงอัลบั้ม ธงไชย เซอร์วิส จำนวน 9 ตอน
เรื่องราวของ หญิงสาวที่ต้องสูญเสียความทรงจำไป เมื่อพบว่าคู่หมั้นของเธอพาหญิงสาวอื่นเข้าโรงแรม และจากอุบัติเหตุที่เกิดขึ้น ทำให้เธอได้มาพบกับชายหนุ่มผู้ที่ห่างหายจากความรักมาเกือบสิบปี การได้มาพบกันของคนทั้งคู่ ทำให้ก่อเกิดความรู้สึกดีๆขึ้นในหัวใจ โดยเฉพาะสำหรับเขา ซึ่งห่างหายจากความรักมาเกือบสิบปี เขาได้เรียนรู้ที่จะรักใหม่ แต่ยังไม่ทันที่ความรักของเขาจะสมหวัง เขาก็ได้พบกับความจริงที่ว่า หญิงสาวที่เขากำลังมอบความรักครั้งใหม่ให้นั้นมีคู่หมั้นอยู่แล้ว แม้จะเจ็บปวดกับความจริงนี้ แต่เขาก็ยังมอบสิ่งดีๆให้กับเธอ คือพยายามช่วยฟื้นความจำให้เธอ และเมื่อหญิงสาวกลับมามีความทรงจำอีกครั้ง ความจริงทั้งหมดเกี่ยวกับคู่หมั้นของเธอก็เปิดเผยออกมา ทำให้เขาเริ่มมีความหวังอีกครั้ง
เพลงผีบอก
เพลงผีบอก เป็นละครโทรทัศน์แนว สยองขวัญ-โรแมนติก ผลิตโดยบริษัท เอ็กแซ็กท์ จำกัด และ บริษัท แกรมมี่ เอ็นเตอร์เทนเม้นท์ จำกัด (มหาชน) สร้างจากเค้าโครงเรื่องของ นิพนธ์ ผิวเณร, ฉัตรชัย สุรสิทธิ์, ศุภชัย สิทธิอำพรพรรณ เขียนบทโทรทัศน์โดย ศุภชัย สิทธิอำพรพรรณ กำกับการแสดงโดย ฉัตรชัย สุรสิทธิ์ นำแสดงโดย พงษ์พัฒน์ วชิรบรรจง, ชาคริต แย้มนาม, ชลิตา เฟื่องอารมย์ ออกอากาศทุกศุกร์-อาทิตย์ เวลา 20.25 - 21.25 น. เริ่มออกอากาศครั้งแรกเมื่อวันที่ 14 มกราคม พ.ศ. 2543 – 27 กุมภาพันธ์ พ.ศ. 2543 ทางสถานีวิทยุโทรทัศน์กองทัพบกช่อง 5
และมีแผนงานที่จะสร้างละครเรื่องนี้อีกครั้งโดยออกอากาศทางช่องวัน ในปี พ.ศ. 2560
ปีเตอร์ แอนเดอร์สัน
อุฟ แฮรี่ ปีเตอร์ แอนเดอร์สัน (อังกฤษ:Ulf Harry Peter Andersson)(เกิด 12 กุมภาพันธ์ 1953) เป็นนักแสดงชาวสวีเดนที่มีชื่อเสียงในประเทศเดนมาร์กสำหรับบทบาทของเขาในฐานะ Færingen ใน Blinkende Lygter
http://www.imdb.com/name/nm0027800/
คู่ควบความร้อน
คู่ควบความร้อน () เป็นอุปกรณ์วัดอุณหภูมิชนิดหนึ่ง ประกอบด้วย
โลหะ 2 ชนิดนำมาสัมผัสกันมากกว่า 1 จุด และเมื่อจุดสัมผัสเหล่านั้นมีอุณหภูมิแตกต่างกัน จะเกิดการไหลของกระแสไฟฟ้าขึ้น
โดยแรงเคลื่อนไฟฟ้าจะเพิ่มตามความต่างของอุณหภูมิ
คู่ควบความร้อนสามารถใช้วัดอุณหภูมิได้ช่วงกว้าง และทนอุณหภูมิได้สูง ราคาถูก
แต่มีความแม่นยำไม่มากนัก (ไม่สามารถวัดได้ละเอียดกว่าระดับองศาเซลเซียส)
จึงนิยมใช้วัดอุณหภูมิในเตาเผา, เครื่องยนต์กังหันแก๊ส, เครื่องยนต์ดีเซล หรือกระบวนการอุตสาหกรรม รวมทั้งใช้ในสวิตช์อุณหภูมิในบ้านและสำนักงาน
คุณชายจำแลง
คุณชายจำแลง เป็นละครโทรทัศน์ แนวคอมเมดี ผลิตโดยบริษัท เอ็กแซ็กท์ และ ซีเนริโอ จำกัด บทประพันธ์โดย ฐา-นวดี สถิตยุทธการ บทโทรทัศน์โดย ศิริลักษณ์ ศรีสุคนธ์ กำกับการแสดงโดย นิพนธ์ ผิวเณร นำแสดงโดย ศตวรรษ เศรษฐกร, อรจิรา แหลมวิไล ออกอากาศทุกวันพุธ-ศุกร์ เวลา 20.25 - 21.25 น. ทาง สถานีวิทยุโทรทัศน์กองทัพบกช่อง 5 โดยเริ่มออกอากาศตอนแรกวันที่ 4 มีนาคม 2548 - 7 เมษายน 2548
เทร์รี ฟอกซ์
เทร์เรนซ์ สแตนลีย์ "เทร์รี" ฟอกซ์ () เกิดเมื่อวันที่ 28 กรกฎาคม ค.ศ. 1958 เป็นนักกรีฑาชาวแคนาดา เป็นนักกิจกรรมผู้รณรงค์เรียกร้องให้มีการเร่งวิจัยเพื่อหาหนทางรักษามะเร็ง
เกิดที่วินนิเพก รัฐแมนิโทบา ขณะมีอายุ 19 ปี เขาป่วยเป็นมะเร็งกระดูกจนต้องตัดขาออกข้างหนึ่ง ในปี พ.ศ. 2523 ฟอกซ์ได้สวมขาเทียมและทำกิจกรรมรณรงค์วิ่งข้ามประเทศแคนาดา เพื่อระดมทุนและกระตุ้นสังคมต่อการวิจัยการรักษามะเร็ง การวิ่งด้วยขาเทียมของฟอกซ์ดำเนินไปได้เพียง 143 วัน เป็นระยะทาง 5,373 กิโลเมตร (3,339 ไมล์) ก็สิ้นสุดลงเมื่อมะเร็งกระจายไปถึงปอด ฟอกซ์มีอาการทรุดหนักและเสียชีวิตเมื่อวันที่ 28 มิถุนายน พ.ศ. 2524 ด้วยวัย 23 ปี
การวิ่งรณรงค์ของฟอกซ์ได้รับการขนานนามว่า "มาราธอนแห่งความหวัง" (Marathon of Hope) ส่งผลให้เขาได้รับเครื่องราชอิสริยาภรณ์ Companion of the Order of Canada ภายหลังการเสียชีวิต ได้มีผู้จัดกิจกรรมการวิ่งเทร์รี ฟอกซ์ เป็นประจำทุกปี จนถึงปัจจุบัน
เชิงอรรถ
บรรณานุกรม
เซตกำลัง
ตามหลักวิชาคณิตศาสตร์ เซตกำลัง หรือ เพาเวอร์เซต () ของเซต "S" ใดๆ เขียนแสดงด้วยสัญลักษณ์ formula_1, "P"("S"), ℙ("S"), ℘("S") หรือ 2 เป็นเซตของเซตย่อยทั้งหมดของ "S" รวมทั้งเซตว่าง และเซต "S" เอง ตามหลักทฤษฎีเซตเชิงสัจพจน์ (เช่นสัจพจน์ ZFC) สัจพจน์แห่งเซตกำลังรองรับการมีอยู่ของเซตกำลังสำหรับเซตใดๆ
เซตย่อยใดๆ ของformula_1 เรียกว่า "ครอบครัวของเซต" บน "S"
ถ้า "S" เป็นเซต {"x", "y", "z"} แล้วเซตย่อยของ "S" ได้แก่:
ดังนั้นเซตกำลังของ "S" คือ
ถ้า formula_4 เป็นเซตจำกัดที่มีสมาชิก formula_5 ตัว แล้วจำนวนของเซตย่อยของ formula_4 คือ formula_7 ทำให้เกิดสัญกรณ์ formula_8 สามารถพิสูจน์ได้ดังนี้
การอ้างเหตุผลแนวทแยงของคันทอร์ แสดงว่าเซตกำลังของเซต (ทั้งเซตจำกัดและเซตอนันต์) มี ภาวะเชิงการนับ มากกว่าเซตนั้นๆ เสมอ (กล่าวคือเซตกำลังของเซตใดๆ ต้องใหญ่กว่าเซตนั้นๆ) โดยเฉพาะอย่างยิ่งทฤษฎีบทของคันทอร์แสดงว่าเซตกำลังของเซตอนันต์นับได้เป็นเซตอนันต์นับไม่ได้ ตัวอย่าง เช่น เซตกำลังของเซตของจำนวนธรรมชาติมีความสัมพันธ์หนึ่งต่อหนึ่งทั่วถึงกับเซตของจำนวนจริง (ดูหน้า )
เซตกำลังของเซต "S" และการดำเนินการหายูเนียน อินเตอร์เซกชัน และ ส่วนเติมเต็ม สามารถมองเป็นตัวอย่างต้นแบบของพีชคณิตแบบบูล ที่จริงแล้วยังสามารถแสดงว่าพีชคณิตแบบบูลขนาดจำกัดใดๆ เป็นสมสัณฐานกับพีชคณิตแบบบูลของเซตกำลังของเซตจำกัดบางเซต สำหรับพีชคณิตแบบบูล"ขนาดอนันต์" ข้อความนี้ไม่เป็นจริง แต่พีชคณิตแบบบูลขนาดอนันต์ทุกโครงสร้างสามารถแทนด้วยโครงสร้างพีชคณิตย่อย ของเซตกำลังของพีชคณิตแบบบูล (ดูหน้า )
เซตกำลังของเซต "S" ก่อให้เกิด อาบีเลียนกรุป เมื่อพิจารณาด้วยการดำเนินการหาผลต่างสมมาตร (โดยมีเซตว่างเป็นสมาชิกเอกลักษณ์และแต่ละเซตเป็นตัวผกผันกับเซตนั้นๆ) เซตกำลังของเซต "S" ยังก่อให้เกิดโมนอยด์สลับที่ เมื่อพิจารณาด้วยการดำเนินการหาอินเตอร์เซกชัน การพิสูจน์กฎการแจกแจงสามารถแสดงว่าเซตกำลังกับการดำเนินการทั้งสองนี้สร้างริงแบบบูล
ในวิชาทฤษฎีเซต "X" เป็นเซตของฟังก์ชันทั้งหมดจาก "Y" ไป "X" เพราะว่า "2" อาจนิยามเป็น {0,1} (ดูหน้า จำนวนธรรมชาติ) ดังนั้น 2 (นั่นคือ {0,1}) เป็นเซตของฟังก์ชันทั้งหมดจาก "S" ไปยัง {0,1} เมื่อจำแนกฟังก์ชันตัวใดตัวหนึ่งใน 2 กับบุพภาพที่สอดคล้องกันของฟังก์ชันนั้น จะเห็นว่ามีความสัมพันธ์หนึ่งต่อหนึ่งทั่วถึงระหว่าง 2 กับ formula_1 โดยแต่ละฟังก์ชันเป็นฟังก์ชันบ่งชี้ของเซตย่อยที่เป็นสมาชิกของformula_1 กับสิ่งที่ฟังก์ชันบ่งชี้บ่งชี้ ฉะนั้น 2 และ formula_1 ถือว่าเท่ากันทุกประการเชิงทฤษฎีเซตได้ (ดังนั้นจึงมีสำหรับการเขียนแทนเซตกำลังด้วย 2 สองประการ ได้แก่ การเขียนสับเซตแทนด้วยฟังก์ชันเป็นกรณีพิเศษของสัญกรณ์ "X" และสมบัติของเซตกำลังข้างต้นว่า |2| = 2)
สัญกรณ์สามารถประยุกต์ใช้กับตัวอย่างข้างต้นที่ formula_22 เพื่อให้เห็นสมสัณฐานกับจำนวนฐานสองตั้งแต่ 0 จนถึง 2−1 โดย n เป็นจำนวนสมาชิกของเซต 
"1" ในตำแหน่งที่สอดคล้องกันกับตำแหน่งสมาชิกที่ปรากฏใน "S" บ่งชี้ถึงการมีสมาชิกตัวนั้นๆ ดังนั้น {"x", "y"} = 110
สำหรับเซตกำลังทั้งหมดของ "S" จะได้เซตกำลังมีความสัมพันธ์กับทฤษฎีบททวินาม จำนวนของเซตที่มีสมาชิก formula_23 ตัวในเซตกำลังของเซตที่มีสมาชิก formula_24 ตัวจะเท่ากับการจัดหมู่ formula_25 เรียกอีกชื่อว่าสัมประสิทธิ์ทวินาม
ตัวอย่าง เซตกำลังของเซตขนาด 3 มี:
แดนซ์ไม่เซ่อ เลยเจอรัก
แดนซ์ไม่เซ่อเลยเจอรัก เป็นละครโทรทัศน์ไทย ผลิตโดยกันตนา ซึ่งจะออกอากาศทางช่อง7 ทุกวันจันทร์และวันอังคาร เวลา 20.20 - 22.20 น. เป็นบทประพันธ์ของ พิมนารา นำแสดงโดย เอมี่ กลิ่นประทุม, เขตต์ ฐานทัพ, นิพิธ ฮันเก้, วัชรชัย สัตย์พิทักษ์ และ สาวิกา ไชยเดช โดยเริ่มออกอากาศเมื่อเดือน ตุลาคม พ.ศ. 2546 - ธันวาคม พ.ศ. 2546
ปองขวัญ นิสิตสาวปีสุดท้ายที่รักการเต้นเป็นชีวิตจิตใจและเพิ่งได้รับเลือกให้เป็นกัปตันทีมเชียร์ลีดเดอร์ เอ็กซ์ดรีม เพอร์ฟอร์เมอร์ แชมป์เก่าจากการแข่งขัน ยูนิเวอร์ซิตี้ ปอม ปอม เชียร์ลีดดิ้ง คอนเทสท์ ในปีที่ผ่านมา แทนกัปตันคนเดิมที่เพิ่งจบออกไป
ปองขวัญเคี่ยวเข็ญและฝึกลูกทีมอย่างหนักหวังจะรักษาแชมป์เอาไว้ให้ได้ โดยให้ แอนนี่ สมาชิกใหม่ของทีมเป็นคนที่จะถูกโยนขึ้นไปในขณะที่ต่อตัว ทำให้ นัทธี เพื่อนในคณะที่แอบชอบแอนนี่รู้สึกเป็นห่วงแอนนี่มากจนคิดหาทางขัดขวางทุกวิถีทาง แต่ปองขวัญก็ยังคงเดินตามแผนเดิม
โดยมี น้ำผึ้งหญิงแท้และมิ้นท์ ชายจริงหญิงเทียม เพื่อนในทีมเชียร์คอยช่วยให้กำลังใจ แต่แล้วเมื่อถึงวันแข่งขันแอนนี่พลาดตกลงมากระดูกต้นคอเคลื่อนต้องเข้ารับการรักษาโดยด่วน จนทำให้ทีมต้องพลาดการป้องกันแชมป์ไป ! บทบาท
! นักแสดง
การประท้วงของกลุ่มนักเรียนในชิลี พ.ศ. 2554-2556
การประท้วงของกลุ่มนักเรียนในชิลี พ.ศ. 2554-2556 เป็นเหตุการณ์ประท้วงเพื่อต้องการปฏิรูปการศึกษาในชิลี
การชุมนุมประท้วงของนักเรียนชาวชิลีในปี2011-2013 หรือ รู้จักในนาม ฤดูหนาวของชาวชิลี (โดยเฉพาะอย่างยิ่งของความเกี่ยวข้องในการชุมนุมครั้งใหญ่ในเดือนสิงหาคม ปีพ.ศ. 2554) หรือ เหตุการ์ณความขัดแย้งทางการศึกษาของชาวชิลี (อย่างที่กล่าวโดยสื่อของชิลี) เป็นการชุมนุมประท้วงที่ขับเคลื่อนโดยนักเรียนทั่วทั้งประเทศชิลี ที่ต้องการรูปแบบโครงสร้างทางการศึกษาใหม่ภายในประเทศ รวมถึงการเพิ่มความพร้อมของการศึกษาขั้นทุติยภูมิทางตรงในรัฐ และจุดจบของผลประโยชน์ในการศึกษาขั้นที่สูงกว่า เมื่อเร็วๆนี้ 45%ของนักเรียนชิลีเรียนอยู่ที่โรงเรียนมัธยมปลายเก่าแก่ของประเทศ และ มหาวิทยาลัยเกือบทั้งหมดเป็นมหาวิทยาลัยเอกชน ไม่มีมหาวิทยาลัยเอกชนถูกสร้างขึ้นอีกหลังจากการสิ้นสุดของการเปลี่ยนแปลงระบบการปกครองเป็นประชาธิปไตยของประเทศชิลี ในปี ค.ศ. 1990 ถึงแม้ว่าจำนวนของนักศึกษาในมหาวิทยาลัยจะมากขึ้นก็ตาม 
นอกเหนือจากการให้ความสนใจกับความต้องการทางการศึกษานั้น ยังมีความรู้สึกที่การชุมนุมประท้วงสะท้อนออกมาก็คือ “ความไม่พอใจลึกๆ” ท่ามกลางบางส่วนของสังคมกับความเหลื่อมล้ำ ไม่เท่ากันของประเทศชิลี การประท้วงได้รวมถึงการเดินขบวนไร้ความรุนแรงครั้งยิ่งใหญ่แต่ก็ยังมีบางส่วนที่ยังคงใช้ความรุนแรงที่ฝั่งของผู้ชุมนุมพอๆกับการจลาจลของเจ้าหน้าที่ตำรวจ 
สิ่งแรกที่รัฐบาลออกมาประกาศอย่างชัดเจนสู่ผู้ชุมนุมคือการขอร้องของกองทุนเพื่อการศึกษาการสับเปลี่ยนรัฐมนตรีโดยแทนที่รัฐมนตรีการศึกษา Joaquín Lavín และถูกมองว่าไม่เป็นความสำคัญเท่าที่ควร การขอร้องอย่างอื่นก็ถูกปฏิเสธด้วย 
การชุมนุมทางการศึกษาของนักเรียนเหล่านี้ไม่ได้ประสบความสำเร็จไปเสียทุกอย่างแต่เป็นการนำมาซึ่งการตกของยอดความสนใจในการอนุมัติ Piñera ที่คำนวณได้26%-30% ในโพลเดือนสิงหาคมปีพ.ศ. 2011 โดยนักสภิติชาวชิลีและไม่เพิ่มขึ้นอีกเลยจนถึงมกราคมปีพ.ศ. 2012
มัยอิโลมา แคนาดา
มัยอิโลมา แคนาดา () เป็นองค์กรไม่แสวงหาผลกำไรซึ่งให้บริการแก่ชุมชนมัยอิโลมาของประเทศแคนาดา องค์กรนี้ให้ความช่วยเหลือแก่ผู้ป่วยมะเร็งเม็ดเลือดขาวชนิดมัยอิโลมา และก่อให้เกิดการเรียนรู้ต่อโรคมะเร็งชนิดหายากนี้ องค์กรนี้ได้รับการก่อตั้งขึ้นในปี ค.ศ. 2004 โดยอัลโด เดล คอล และจอห์น เอฟ. เลอมีอูซ์ โดยทั้งคู่เป็นผู้รอดชีวิตจากมะเร็งเม็ดเลือดขาวชนิดมัลติเพิลมัยอิโลมา
องค์กรนี้ได้ทำงานร่วมกับคณะกรรมการพิจารณาทางวิทยาศาสตร์ ซึ่งประกอบด้วยนักวิทยาศาสตร์ด้านโลหิตวิทยาที่ได้รับการยอมรับให้เป็นผู้เชี่ยวชาญด้านมะเร็งเม็ดเลือดขาวชนิดมัยอิโลมาในประเทศแคนาดา โดยเป็นพันธมิตรกับมูลนิธิมัยอิโลมานานาชาติ
องค์กรนี้มีวัตถุประสงค์เพื่อ "สร้างความเข้าใจถึงเรื่องโรคมะเร็งเม็ดเลือดขาวชนิดมัยอิโลมา" โดยเพิ่มพูนความรู้ที่เกี่ยวกับโรค, ให้การสนับสนุน และเครื่องมือการศึกษาแก่ผู้ป่วยกับครอบครัวของพวกเขา รวมทั้งส่งเสริมทางเลือกและวิธีการในการรักษาที่ดีขึ้น
เพื่อส่งเสริมความรู้ด้านนี้ ทางองค์กรจึงได้มีการจัดงานชื่อ มัลติเพิลมัยอิโลมามาร์ช ขึ้นในทุกเดือนตุลาคมของแต่ละปี
หมายเหตุ
กันดั้มบิลด์ไฟท์เตอร์
กันดั้มบิลด์ไฟท์เตอร์ (Gundam Build Fighters) เป็นผลงานซีรีส์ "กันดั้ม" ลำดับที่ 13 ของบริษัท ซันไรส์ เริ่มออกอากาศครั้งแรกในประเทศญี่ปุ่น ตั้งแต่วันที่ 7 ตุลาคม 2556 จนถึงถึงวันที่ 31 มีนาคม 2557 รวมทั้งสิ้น 25 ตอน
ในประเทศไทยได้ฉายทางโทรทัศน์ช่อง โมเดิร์นไนน์ ทีวี และยังฉายผ่านทางระบบอินเทอร์เน็ตทาง DexChannel โดย DEX
ภาคต่อจะออกอากาศในเดือนตุลาคมของปี พ.ศ. 2557 ในชื่อ กันดั้มบิลด์ไฟท์เตอร์ไทร์
ในยุด 80 การประสบความสำเร็จของซีรีส์ โมบิลสูทกันดั้ม นำไปสู่ปรากฏการ กันพลาบูม หลายปีต่อมาความสำเร็จอีกครั้งของกันพลานำไปสู่การแข่งขันพิเศษ "กันพลาแบทเทิล" ที่เป็นการแข่งขันระดับโลกที่ผู้แข่งขันจะแต่งกันพลาของตนเพื่อนำมาเข้าชิงความเป็นที่ 1
อิโอริ เซย์ เด็กหนุ่มผู้ใฝ่ฝันจะเป็น กันพลาไฟท์เตอร์ ที่เก่งกาจเหมือนพ่อของเขา แม้ว่าเขาจะมีความสามารถในการแต่งกันพลาทว่าเขากลับมีทักษะการต่อสู้น้อยกว่าที่จะไปแข่งกับใครได้ กระทั่งวันหนึ่ง เซย์ ได้ช่วยเหลือเด็กหนุ่มปริศนานามว่า เรย์จิ โดยบังเอิญ ซึ่ง เรย์จิ ได้มอบอัญมณีและสัญญากับเซย์ว่า เขาจะมาช่วยเมื่อเซย์ต้องการ ทั้งสองได้ร่วมมือกันในการแข่งขันและชิงชัยศึกกันพลาแบทเทิลพร้อมด้วย บิลด์สไตรส์กันดั้ม ที่เซย์เป็นผู้ออกแบบ
ภาษาลาโนะห์
ภาษาลาโนะห์ (Lanoh language) มีผู้พูดในมาเลเซีย 220 คน (พ.ศ. 2543) พบในรัฐเประก์ตอนกลางค่อนไปทางเหนือ จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัสเลียน
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
การแห่ถอนเงิน
การแห่ถอนเงิน เป็นเหตุการณ์ในระบบธนาคารเก็บเงินสดสำรองบางส่วน (fractional reserve banking) เกิดขึ้นเมื่อลูกค้าจำนวนมากพากันถอนเงินฝากจากสถาบันการเงินในเวลาเดียวกัน และเรียกให้คืนเงินฝากนั้นเป็นเงินสดหรือรูปแบบอื่น เช่น พันธบัตรรัฐบาล โลหะมีค่า หรือเพชรนิลจินดา เพราะเชื่อว่า สถาบันการเงินดังกล่าวมีหรืออาจมีหนี้สินล้นพ้นตัว เหตุการณ์เช่นนี้อาจส่งผลให้สถาบันการเงินไม่มีเงินสดอีกต่อไปและล้มละลายเฉียบพลัน
ถ้าแห่ถอนเงินจากสถาบันการเงินเพียงแห่งเดียว ภาษาอังกฤษเรียก "bank run" ถ้าหลายแห่ง เรียก "bank panic" และถ้าทุกแห่งหรือเกือบทุกแห่งในประเทศ เรียก "systemic banking crisis" (วิกฤติการณ์ธนาคารทั่วไป)
เมื่อสถาบันการเงินหลายแห่งล้มละลายสืบเนื่องกันไป เศรษฐกิจจะถดถอยระยะยาว เพราะเมื่อธนาคารในประเทศพากันปิดตัวลง บริษัทห้างร้านและผู้บริโภคภายในประเทศจะขาดเงินทุน ตัวอย่าง คือ ภาวะเศรษฐกิจตกต่ำครั้งใหญ่ (Great Depression) ในช่วงสงครามโลกครั้งที่หนึ่งซึ่งเบน เบอร์นันเก (Ben Bernanke) ประธานธนาคารกลางสหรัฐอเมริกา ว่า เกิดขึ้นเพราะเศรษฐกิจส่วนใหญ่เสียหายโดยตรงจากการแห่ถอนเงิน
การกู้วิกฤติการณ์ธนาคารทั่วไปอาจใช้เงินมหาศาล เช่น ในวิกฤติการณ์ครั้งสำคัญตั้งแต่ปี 1970 ถึงปี 2007 ค่าใช้จ่ายเป็นเงินนั้นเฉลี่ยได้ร้อยละสิบสามของผลิตภัณฑ์มวลรวมในประเทศ (gross domestic product) ส่วนยอดความสูญเสียของเศรษฐกิจนั้นเฉลี่ยได้ร้อยละยี่สิบของผลิตภัณฑ์มวลรวมในประเทศ
มีการใช้มาตรการหลายอย่างเพื่อป้องกันหรือบรรเทาผลร้ายของการแห่ถอนเงิน เช่น รัฐบาลอุดหนุนธนาคาร ควบคุมธนาคารพาณิชย์ จัดตั้งธนาคารกลางเพื่อให้กู้เงินในยามยาก และคุ้มครองการประกันเงินฝากดังที่สหรัฐอเมริกาตั้งบรรษัทประกันเงินฝากกลาง (Federal Deposit Insurance Corporation) ขึ้นเพื่อการนี้ ครั้นผู้คนแห่ถอนเงินกันแล้ว อาจใช้มาตรการเป็นต้นว่า ระงับการถอนเงินชั่วคราว แต่มาตรการเหล่านี้ใช่ว่าเป็นผลเสมอไป แม้มีการประกันเงินฝากแล้วก็ตาม เนื่องจากผู้ฝากเงินมักอกสั่นขวัญแขวนอยู่ เพราะเชื่อว่า จะไม่สามารถเข้าถึงเงินฝากได้ในระหว่างจัดระเบียบธนาคารใหม่
ปอล ปูเดอรู
ปอล ปูเดอรู (; ค.ศ. 1874 — ค.ศ. 1956) เป็นนายทหารชาวฝรั่งเศส ในช่วงสงครามโลกครั้งที่หนึ่ง เขาได้เป็นนักบินของกองทัพอากาศคนแรก และหลังจากนั้น ก็ได้เป็นผู้บัญชาการกองทหารแห่งทหารช่าง เมื่อครั้งสิ้นสุดสงคราม เขาได้ทำหน้าที่เป็นผู้บัญชาการนักดับเพลิงทหารในกรุงปารีส ส่วนใน ค.ศ. 1929 เขามีบทบาทในการปรับโครงสร้างคณะกรรมการเทคนิคการป้องกันและการดับเพลิงนานาชาติ (ซีเอ็นไอเอฟ) นอกจากนี้ เขายังได้จัดประชุมคณะกรรมการใน ค.ศ. 1929, 1931 และ 1934 ในกรุงปารีส เช่นเดียวกับที่ "นิทรรศการการดับเพลิงนานาชาติครั้งที่ 1" ตลอดจนได้รับเลือกเป็นประธานแห่งคณะกรรมการ และได้เกษียณในปี ค.ศ. 1934 ภายหลังจากได้รับการเลื่อนยศเป็นนายพล โดยหลังจากเกษียณ เขาก็ได้ทำหน้าที่ดูแลมาตรการความปลอดภัยบนเรือเดินสมุทร นายพลปูเดอรูมีบทบาทในกลุ่มฝ่ายซ้าย ดังเช่น สมาคมทหารผ่านศึกสาธารณรัฐนิยม () ซึ่งได้รับการก่อตั้งขึ้นในปี ค.ศ. 1917 โดยกลุ่มปัญญาชน เช่น ปอล วาย็อง-กูตูว์รีเย และอ็องรี บาร์บุส ที่มีปรัชญาและแรงบันดาลใจจากอุดมการณ์ของพรรคคอมมิวนิสต์ในคริสต์ทศวรรษ 1930 เขายังได้เขียนสิ่งพิมพ์เผยแพร่เช่นหนังสือ "อาเอโร-เกมีกาลด็องเฌอรีมิก หรือ สงครามที่ไร้เกียรติ" หรือบทความ "หน้าที่ระหว่างประเทศของพวกเรา"
ภายหลังจากการปลดปล่อยฝรั่งเศส เขาก็ได้เป็นนายกเทศมนตรีแห่งเทศบาลแซ็ง-ปอล จังหวัดอาลป์-มารีตีม นอกจากนี้ ตามคำร้องขอของหน่วยดับเพลิงแห่งกรุงปารีสใน ค.ศ. 2003 ศาลากลางจังหวัดแห่งทร็องแบล-อ็อง-ฟร็องส์ได้รับการอนุมัติการเปลี่ยนชื่อของ "เชอแม็งเดวัช" (เส้นทางวัว) มาเป็น "อาฟว์นูว์ดูว์เฌเนราลปูเดอรู" (ถนนนายพลปูเดอรู) โดยถนนสามารถเข้าได้ถึงค่ายทหารดับเพลิงแห่งกรุงปารีส
คณะชั้นสามของนักบุญฟรังซิส
คณะชั้นสามของนักบุญฟรังซิส () หรือคณะฟรันซิสกันชั้นสาม คือกลุ่มคริสต์ศาสนิกชนโรมันคาทอลิกที่เป็นสมาชิกคณะฟรันซิสกัน แต่ไม่ได้ถือคำปฏิญาณอย่างสง่า (solemn vows) การเรียกว่าคณะชั้นสามนั้นเพื่อให้ต่างจากคณะภราดาน้อยซึ่งเป็นคณะฟรันซินกันชั้นหนึ่ง และคณะกลาริสซึ่งเป็นคณะฟรันซิสกันชั้นสอง
ในปัจจุบันมีคณะฟรันซิสกันชั้นสามอยู่หลายคณะ กระจายอยู่ในหลายประเทศทั่วโลก แต่ละคณะมีชื่อเรียกแตกต่างกันไป
สมาชิกคณะฟรันซิสกันชั้นสาม แบ่งออกเป็น 2 ประเภท คือ เรกิวลาร์และเซคิวลาร์
กองทัพนิวซีแลนด์
กองทัพนิวซีแลนด์ (คำย่อ: NZDF) (อังกฤษ: "New Zealand Defence Force") (เมารี: "Te Ope Kaatua o Aotearoa", "Line of Defence of New Zealand") เป็นองค์การทางทหารซึ่งรับผิดชอบการป้องกันประเทศนิวซีแลนด์ ประกอบด้วยกองทัพบกนิวซีแลนด์ กองทัพเรือนิวซีแลนด์ และกองทัพอากาศนิวซีแลนด์
กองทัพนิวซีแลนด์มีความสัมพันธ์ที่แน่นแฟ้นกับกองทัพออสเตรเลียในฐานะความสัมพันธ์ที่เปรียบดั่งบ้านพี่เมืองน้อง เป็นผู้ก่อตั้งกลุ่มพันธมิตรทางทหารออสเตรเลียและนิวซีแลนด์ (Australian and New Zealand Army Corps) หรือที่รู้จักในนามว่า ANZAC ร่วมกับออสเตรเลีย รวมถึงยังเป็นหนึ่งในอดีตสมาชิกขององค์การสนธิสัญญาป้องกันภูมิภาคเอเชียตะวันออกเฉียงใต้ (Southeast Asia Treaty Organization) หรือ SEATO ที่ปัจจุบันถูกยุบไปแล้ว และถือเป็นหนึ่งในพันธมิตรนอกนาโต้ของสหรัฐอเมริกา
กองทัพนิวซีแลนด์เป็นหนึ่งในสมาชิกกลุ่มสนธิสัญญา Australia, New Zealand, United States Security Treaty หรือ ANZUS ซึ่งเป็นกลุ่มความร่วมมือพันธมิตรทางทหารของสามชาติคือ ออสเตรเลีย นิวซีแลนด์ และสหรัฐอเมริกา
กองทัพนิวซีแลนด์ยังเป็นหนึ่งในสมาชิกสนธิสัญญาพันธมิตรทางทหารแห่งเครือจักรภพ Five Power Defence Arrangements หรือ FPDA ซึ่งกำหนดให้มีการฝึกวงรอบประจำปีกับชาติสมาชิกเครือจักรภพทั้ง 5 ชาติได้แก่ สหราชอาณาจักร ออสเตรเลีย มาเลเซีย และสิงคโปร์ อีกทั้งยังมีการแลกเปลี่ยนข้อมูล บุคลากร และการฝึกทางทหารกับมิตรประเทศนอกเครือจักรภพกับ ฟิลิปปินส์ อินโดนิเซีย บรูไน ตองกา ปาปัวนิวกินี ร่วมถึงไทยด้วย
กองทัพนิวซีแลนด์มีบทบาทเป็นอย่างมากฐานะกองกำลังรักษาสันติภาพ ในอดีตเคยส่งกองกำลังทหารไปในฐานะกองกำลังรักษาสันติภาพภายในมติของสหประชาชาติในพื้นที่ขัดแย้งต่างๆในอดีตทั่วโลก เช่น แองโกลา กัมพูชา โซมาเลีย เลบานอน และ สหพันธ์สาธารณรัฐสังคมนิยมยูโกสลาเวีย 
มีส่วนร่วมในฐานะส่วนหนึ่งกองกำลังนานาชาติติมอร์ตะวันออกภายใต้มติของสหประชาชาติ International Force in East Timor หรือ INTERFET ในวิกฤตการณ์ติมอร์ตะวันออกตั้งแต่ปี ค.ศ.1999-2002 ซึ่งปัจจุบันทำหน้าที่รักษาสันติภาพในหมู่เกาะโซโลมอน ติมอร์ตะวันออก และอัฟกานิสถาน ในฐานะส่วนหนึ่งของกองกำลังรักษาปลอดภัยนานาชาติอัฟกานิสถาน International Security Assistance Force หรือ ISAF ภายใต้มติคณะมนตรีความมั่นคงแห่งสหประชาชาติ
อีกทั้งยังมีส่วนร่วมในฐานะผู้ฝึกสอนยุทธวิธีทางทหารให้แก่บุคลากรกองทัพอิรักในการสู้รบกับกลุ่มก่อการร้ายรัฐอิสลาม ISIS ในตะวันออกกลาง
กองกำลังสาธารณะปานามา
กองกำลังสาธารณะปานามา ()
ในปี ค.ศ. 2012, กองกำลังตำรวจแห่งชาติได้มีการจัดโครงสร้างองค์กรดังนี้:
The IISS also noted that there were reports of a special forces unit having been formed.
กำลังพลตำรวจที่ประจำการ พร้อมอาวุธประจำกายรวมทั้งหมด 11,000 นาย.
As at 2012, the patrol boats operated by the Panamanian Public Forces included:
เรื่องเล่า
เรื่องเล่า () คือบันทึกที่เกี่ยวข้อกับเหตุการณ์ เรื่องจริง หรือ เรื่องแต่ง ที่อยู่ในรูปแบบการเขียนหรือคำพูด หรือภาพนิ่ง หรือภาพเคลื่อนไหว
เรื่องเล่าสามารถแบ่งแยกเรื่องราวได้หลายประเภท ตั้งแต่ สารคดี (เช่น สารคดีเรื่องสร้างสรรค์, ชีวประวัติ, ข่าว, บทกวี และประวัติศาสตร์นิพนธ์), เรื่องแต่งจากเหตุการณ์ประวัติศาสตร์ (เช่น เกร็ดประวัติ, ตำนาน, นิทานปรัมปรา, นวนิยายทางประวัติศาสตร์) และเรื่องแต่งขึ้นมา (เช่น งานประพันธ์ในรูปแบบร้อยแก้วหรือร้อยกรอง เช่นเรื่องสั้น นิยาย กวีนิพนธ์เล่าเรื่องและเพลง และเรื่องเล่าในจินตนาการ ที่อาจอยู่ในรูปแบบของตัวหนังสือ เกม การแสดงสด หรือบันทึกการแสดง)
เรื่องเล่าอาจพบได้ในทุกรูปแบบของการสร้างสรรค์งานของมนุษย์ ศิลปะ การบันเทิง ที่รวมถึง ถ้อยคำพูด งานประพันธ์ ละครเวที ดนตรีและเพลง การ์ตูน ข่าว ภาพยนตร์ รายการโทรทัศน์และวิดีโอ วิดีโอเกม วิทยุ เกม การละเล่น และการแสดง เช่นเดียวกับในบางงาน จิตรกรรม ประติมากรรม การวาดเส้น การถ่ายภาพ และทัศนศิลป์แขนงอื่น
กองทัพสวีเดน
กองทัพสวีเดน () ประกอบด้วยกองทัพบก กองทัพเรือ และกองทัพอากาศ เหล่าทัพที่สี่ คือ กองกำลังป้องกันชาติ
Manpower-numbers are taken from CIA - The World Factbook
กองทัพฟีจี
กองทัพฟีจี หรือ กองกำลังทหารสาธารณรัฐฟีจี () เป็นองค์การทางทหารซึ่งรับผิดชอบการป้องกันประเทศฟีจี ประกอบด้วยกองทัพเรือและกรมทหารราบ
เปรื่องปราชญ์ ประสาตร์สาน
เปรื่องปราชญ์ ประสาตร์สาน (ชื่อเล่น: ปั๊ป) เกิดเมื่อวันที่ 1 กันยายน พ.ศ. 2526 เป็นนักร้องชาวไทย สังกัดGenome Records ในเครืออาร์เอส มีผลานเพลงที่โด่งดังและเป็นที่รู้จักคือเพลง "ฉันมาบอกเขา" ด้านการศึกษาจบปริญญาตรีที่ คณะจิตรกรรม มหาวิทยาลัยศิลปากร
เปรื่องปราชญ์ ประสาตร์สาน นักร้องชาวไทย เข้าสู่วงการด้วยการประกวดร้องเพลงด้านดนตรีมากมาย ต่อมาได้กลายมาเป็นศิลปินนักร้องในสังกัดจีโนม เร็คคอร์ด (Genome Records) ในเครือ บริษัท อาร์เอส จำกัด (มหาชน) มีผลงานอัลบั้มถึง 2 ชุดด้วยกัน และอัลบั้มพิเศษอีก 1 ชุด
หลังจากที่ประกวดร้องเพลง ไม่นานก็ได้รับการติดต่อจากพี่โอเล่-ดนตร์ ศิลป์ศรุตซึ่งเป็นโปรดิวเซอร์ของค่ายอาร์เอส ให้มาร่วมทำงานด้วยกัน อัลบั้มชุดแรก ในปีพ.ศ. 2547 กับผลงานเพลงในแนวป๊อปร็อก ในชื่ออัลบั้ม "PUP" ทำให้ปั๊ปมีโอกาสได้ทำงานอีกชิ้นที่ตัวเองชอบนอกเหนือไปจากการวาดรูป โดยใช้เวลาทำอัลบั้ม ปั๊ปรวมทั้งสิ้น 1 ปี ซึ่งเป็นงานที่ฝึกความอดทนได้ดี ทั้งกับตัวปั๊ปเองและทีมงาน โดยเพลงเด่นในอัลบั้มนี้ อาทิ ฉันมาบอกเขา ให้ฉันสักนาที และ ยืดอกรับ
ส่วนอัลบั้มที่สองคืออัลบั้มม "CC pup" แนวเพลงป็อปฟังสบาย เปิดเตัวด้วยเพลง คืนนี้มันเหงา ในปีพ.ศ. 2548
ปัจจุบัน ปั๊ป เปรื่องปราชญ์ได้แต่งงานไปเรียบร้อยแล้ว กับสาวนอกวงการ โดยจัดงานแต่งงานไปเมื่อวันที่ 23 มกราคม พ.ศ. 2559
เอกตอร์ เบเยริน
เอกตอร์ เบเยริน โมรูโน () เกิดวันที่ 19 มีนาคม ค.ศ. 1995 ที่เมืองบาร์เซโลนา แคว้นกาตาลุญญา เป็นนักฟุตบอลอาชีพชาวสเปน เล่นในตำแหน่งกองหลังให้กับอาร์เซนอล และยังเล่นให้กับทีมชาติสเปนอายุไม่เกิน 19 ปี และได้ถูกยืมตัวไปเล่นกับวอตฟอร์ดจนถึงเดือนกุมภาพันธ์ ค.ศ. 2014
เบเยริน ได้มีโอกาสลงเล่นให้ทีมชุดใหญ่ของอาร์เซนอลในฤดูกาล 2014–15 ด้วยการลงเป็นตัวจริงในนัดที่พบกับ สโตกซิตี และในรายการยูฟ่าแชมเปียนส์ลีก ในนัดที่พบกับโบรุสเซียดอร์ทมุนท์ และกาลาตาซาราย โดยที่เบเยรินมีอายุเพียง 19 ปีเท่านั้น ทั้งนี้เบเยรินเป็นนักฟุตบอลดาวรุ่งที่ได้รับการจับตามอง และเป็นผู้ทำลายสถิติของธีโอ วัลคอตต์ ในการวิ่ง 40 เมตร ซึ่งเบเยรินเป็นผู้เล่นที่เร็วที่สุดในอาร์เซนอล
เบเยริน ยิงประตูแรกในทีมชุดใหญ่ของอาร์เซนอลได้ในพรีเมียร์ลีกฤดูกาล 2014–15 นัดที่ 23 ที่อาร์เซนอลเป็นฝ่ายเอาชนะแอสตันวิลลา ไปได้ถึง 5-0 ประตู ที่สนามเอมิเรตส์สเตเดียม ซึ่งเบเยรินยิงประตูได้ในช่วงทดเวลาเจ็บในครึ่งหลัง นับเป็นประตูที่ 5 และในนัดที่ 31 ที่อาร์เซนอลเป็นฝ่ายเอาชนะลิเวอร์พูล ไป 4-1 ประตู ที่สนามเอมิเรตส์สเตเดียม เบเยรินเป็นผู้ยิงประตูแรกให้อาร์เซนอลได้ในนาทีที่ 37 เมื่อเป็นฝ่ายกระชากลูกบอลเข้าไปยิงเอง ซึ่งผลจากการแข่งขันนัดนี้ทำให้อาร์เซนอลขึ้นเป็นรองผู้นำในตารางคะแนน
อภิญญา รุ่งพิทักษ์มานะ
อภิญญา รุ่งพิทักษ์มานะ
อภิญญา รุ่งพิทักษ์มานะ มีชื่อเล่นว่า อาร์ จบการศึกษาระดับมัธยมศึกษาปีที่ 1-3 จากโรงเรียนสาธิตมหาวิทยาลัยรามคำแหง, ระดับมัธยมศึกษาปีที่ 4-6 จากโรงเรียนเตรียมอุดมศึกษา และสำเร็จการศึกษาระดับปริญญาตรี สาขานาฎศิลป์ไทยจากคณะศิลปกรรมศาสตร์ จุฬาลงกรณ์มหาวิทยาลัย และสำเร็จการศึกษาระดับปริญญาโท สาขาการจัดการวัฒนธรรม คณะบัณฑิตวิทยาลัย จุฬาลงกรณ์มหาวิทยาลัย
เข้าสู่วงการโดยมีความสามารถในการแสดงโขน ได้เข้าคัดเลือกเป็นนักแสดงโขนเฉลิมพระเกียรติ ชุดจองถนน รับบทพระ ในการแสดงชุด "โขนนางลอย" ที่จัดขึ้นตามพระราชเสาวนีย์สมเด็จพระนางเจ้าสิริกิติ์ พระบรมราชินีนาถ ณ หอประชุมใหญ่ ศูนย์วัฒนธรรมแห่งประเทศไทย และมีผลงานภาพยนตร์เรื่อง "คนโขน" ตามมา
ธนาคารกรุงเทพฯ พาณิชย์การ
ธนาคารกรุงเทพฯ พาณิชย์การ จำกัด (มหาชน) ( ชื่อย่อ: BBC) เป็นอดีตธนาคาร ก่อตั้งเมื่อวันที่ 18 พฤศจิกายน พ.ศ. 2487 โดยผู้บริหารธนาคารกรุงเทพฯ พาณิชย์การ ได้ยุติการประกอบธุรกิจธนาคารพาณิชย์เมื่อวันที่ 17 สิงหาคม พ.ศ. 2541 โดยมีการโอนกิจการของธนาคารฯ ไปยัง ธนาคารกรุงไทย เฉพาะสินทรัพย์และเงินฝากของลูกค้าที่มีคุณภาพดี และบริษัทบริหารสินทรัพย์ เฉพาะสินทรัพย์และลูกหนี้ที่มีความด้อยคุณภาพ (หมายถึง บริษัท บริหารสินทรัพย์ กรุงเทพพาณิชย์ จำกัด (มหาชน) ก่อตั้งขึ้นเมื่อวันที่ 7 มกราคม พ.ศ. 2542) ซึ่งทำให้ธนาคารฯ แปลงสภาพเป็นบริษัทลูกหนี้ ภายใต้ชื่อ "บริษัท กรุงเทพฯพาณิชย์การ จำกัด (มหาชน)" แต่ในที่สุดก็ปิดกิจการลงเมื่อวันที่ 23 มกราคม พ.ศ. 2546 เนื่องจากศาลล้มละลายกลาง มีคำสั่งให้ล้มละลาย อนึ่ง วันที่ 22 พฤศจิกายน พ.ศ. 2542 ธนาคารแห่งประเทศไทยได้ยึดใบอนุญาตประกอบกิจการธนาคารพาณิชย์ ของธนาคารฯ ด้วยสาเหตุจากการมีหนี้ไม่ก่อให้เกิดรายได้จำนวนมาก ซึ่งปัญหาการเงินและสืบเนื่องมาถึงปิดตัวของธนาคารกรุงเทพฯ พาณิชย์การนั้น เป็นสาเหตุหนึ่งที่ทำให้เกิดวิกฤตการณ์การเงินในเอเชีย พ.ศ. 2540
สำหรับตราสัญลักษณ์ของธนาคารฯ ได้ใช้รูปเหรียญสตางค์ด้านหลัง ที่เป็นรูปตราจักรเฉียงจากทางซ้ายไปทางขวา 8 ซีก โดยมีคำว่า "พ.ศ. ๒๔๘๗" อยู่ในวงกลมด้านบนของตราจักร ก่อนที่จะปรับเปลี่ยนสัญลักษณ์เหรียญสตางค์ตราจักรเป็นสีเหลือง และถูกประดับด้วยกล่องสี่เหลี่ยมสีน้ำเงิน ซึ่งปรับเปลี่ยนประมาณปี พ.ศ. 2537เป็นรูปแบบสุดท้ายก่อนที่จะปิดกิจการลง
เซอร์เรนเดอร์ออฟดิวินิตี
เซอร์เรนเดอร์ ออฟ ดิวินิตี เป็นวงดนตรีแนวแบล็คเมทัล จากกรุงเทพ, ประเทศไทย ก่อตั้งวงขึ้นในปี พ.ศ. 2539 โดยมีผลงานสตูดิโออัลบั้ม ทั้งหมด 2 ชุด และ อีพี 1 ชุด
โดยวงเซอร์เรนเดอร์ ออฟ ดิวินีตี ถือเป็นวงดนตรีแนวแบล็คเมทัลที่ได้รับการยอมรับและประสบความสำเร็จอย่างสูงในประเทศไทย ผลงานเพลงของทางวงได้รับการจัดจำหน่ายในหลายประเทศ โดยอัลบั้มชุดแรก Oriental Hell Rhythmics นอกจากเผยแพร่ในประเทศไทยแล้วยังได้รับการจัดจำหน่ายในญี่ปุ่น, มาเลเซีย, สหรัฐอเมริกา, ฝรั่งเศสและเม็กซิโก ตลอดจนได้มีโอกาสไปทัวร์คอนเสิร์ตในประเทศต่างๆ
ในปี พ.ศ. 2549 ผลงานสตูดิโออัลบั้มชุดที่ 2 ของวง Manifest Blasphemy: The Abortion of the Immaculate Conception ได้รับการรีวิวลงในนิตยสาร "Metal Hammer" ซึ่งเป็นนิตยสารเพลงชื่อดังของสหราชอาณาจักร นอกจากนี้สมาชิกในวงยังได้ขึ้นปกนิตยสาร "Sound Of Death (S.O.D)" ซึ่งเป็นนิตยสารเพลงของสหรัฐอเมริกาที่มีการจัดจำหน่ายไปทั่วโลก
ในเดือนมกราคม พ.ศ. 2557 เซอร์เรนเดอร์ ออฟ ดิวินิตี ตกเป็นข่าวดังทั้งในประเทศและสื่อต่างประเทศ เมื่อ "สามองค์ ไตรศรัทธา" หรือ "อเวจี" มือเบสและนักร้องนำของวง อายุ 36 ปี ถูกฆาตกรรมโดยแฟนเพลงภายในบ้านพักของตนเอง ด้วยการใช้มีดแทงที่ศีรษะ, คอและหน้าอก รวมกว่า 30 แผล ซึ่งต่อมาผู้ก่อเหตุได้เข้ามอบตัวต่อเจ้าหน้าที่ตำรวจ สน.สายไหมและกล่าวถึงมูลเหตุในการฆาตกรรมว่าเป็นเพราะ นายสามองค์ หรือ อเวจี ได้ลบหลู่ซาตาน ต่อมาในเดือนกรกฎาคม พ.ศ. 2558 ศาลจังหวัดมีนบุรีได้มีคำพิพากษาจำคุกผู้ก่อเหตุเป็นเวลา 13 ปี
โมกเหลืองใบบาง
โมกเหลืองใบบาง Pitard เป็นพืชในวงศ์ Apocynaceae เป็นไม้ยืนต้นขนาดเล็ก มีขนละเอียดตามกิ่งอ่อน ก้านใบ แผ่นใบทั้งสองด้าน กิ่งที่แกจะไม่มีขน ดอกช่อ ขอบกลีบเลี้ยงมีขนเป็นชายครุย ดอกบานสีขาวนวลหรือขาวอมเหลือง กลีบดอกมีขน เกสรตัวผู้ติดบนกลีบดอกส่วนที่เชื่อมกันเป็นหลอด พืชชนิดนี้พบมากในกัมพูชา ในไทยมีรายงานว่าพบที่นครสวรรค์ จันทบุรีและพัทลุง
กระโดนใต้
กระโดนใต้ Blume) Blume เป็นพืชในวงศ์ Lecythidaceae เป็นไม้ยืนต้นขนาดใหญ่ โคนต้นมีพูพอน หูใบร่วงง่ายรูปลิ่มแคบ ใบเดี่ยว แผ่นใบค่อนข้างบาง ดอกช่อ เรียงแน่น กลีบเลี้ยงติดทน กลีบดอกบาง สีออกเขียวอ่อน ผลมีหลายเมล็ด พบในไทยเฉพาะภาคใต้ตอนล่าง เช่น ที่ ยะลา กระจายพันธุ์ตั้งแต่หมู่เกาะนิโคบาร์ไปจนถึงเกาะนิวกินี
โรงเรียนมวกเหล็กวิทยา
โรงเรียนมวกเหล็กวิทยา เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษา เขต 4 (ปทุมธานี สระบุรี) ได้รับอนุมัติจากกรมสามัญศึกษาให้จัดตั้งขึ้นเมื่อปี พ.ศ. 2515 เปิดสอนในระดับชั้นมัธยมศึกษาตอนต้นและตอนปลายแบบสหศึกษา ตั้งอยู่ที่ถนนมิตรภาพ ตำบลมวกเหล็ก อำเภอมวกเหล็ก จังหวัดสระบุรี ปัจจุบันมีนายมาโนช รวยลาภเป็นผู้อำนวยการ
ในระยะแรกอาศัยอาคารเรียนของโรงเรียนวัดมวกเหล็กนอก (ราษฎร์พัฒนา) มีนักเรียน 46 คน และครู 6 คน มีนายทวี จันทวร เป็นผู้อำนวยการคนแรกของโรงเรียน ต่อมาได้ย้ายมาตังในที่ดินราชพัสดุ ซึ่งอยู่ในความดูแลขององค์การส่งเสริมกิจการโคนมแห่งประเทศไทย (อ.ส.ค.) มีเนื้อที่ 41 ไร่ 0 งาน 13 ตารางวา มีอาคารเรียน 1 หลังเป็นแบบ 216 ล ซึ่งเป็น อาคาร 1 ในปัจจุบัน ปีการศึกษา 2521 มีการเปลี่ยนแปลงหลักสูตรใหม่ และจำนวนนักเรียนชั้น ม.1 เพิ่มมากขึ้น จึงได้สร้างอาคารเรียนชั่วคราว 1 หลัง
ปีการศึกษา 2522 ได้รับงบประมาณสร้างหอประชุม 1 หลังอาคารโรงฝึกงาน 3 หลัง จำนวน 6 หน่วยอาคารพยาบาลและสหกรณ์จำนวน 1 หลัง
ปีการศึกษา 2527 โรงเรียนได้รับอนุมัติให้เปิดสอนในระดับมัธยมศึกษาตอนปลาย โดยมีแผนการเรียน 2 แผนการเรียน ได้แก่ แผนการเรียนวิทยาศาสตร์ และแผนการเรียนเกษตรกรรม
ปีการศุกษา 2528 ได้รับอนุมัติให้ใช้พื้นที่ราชพัสดุในการดูแลขององค์การส่งเสริมกิจการโคนมแห่งประเทศไทย(อสค)เพื่อสร้างสนามกีฬา จำนวน 7 ไร่ 0 งาน 05 ตารางวา
ปีการศึกษา 2531 โรงเรียนได้เข้าร่วมโครงการนำร่อง "การจัดการเรียนการสอนตามหลักสูตรมัธยมศึกษา พุทธศักราช 2524 เพื่อประกอบอาชีพอิสระ"ของกระทรวงศึกษาธิการ โรงเรียนจึงได้เปิดผนการเรียนอาชีพอิสระเพิ่มขึ้นอีก 1 แผนการเรียน และในปีนี้โรงเรียนได้รับคัดเลือกให้เป็นโรงเรียนในโครงการโรงเรียนร่วมพัฒนาการใช้หลักสูตรประจำปีการศึกษา 2532 โรงเรียนได้จัดการศึกษาในระดับมัธยมศึกษาตอนต้นเป็น 6-5-5 และในระดับชั้นมัธยมศึกษาตอนปลายเป็น 3-2-2 รวมจำนวนห้องเรียน 23 ห้อง
ปีการศึกษา 2533 โรงเรียนได้เข้าร่วมโครงการโรงเรียนร่วมพัฒนาหลักสูตร มีนักเรียน 802 คน ครู-อาจารย์ 47 คน จำนวนห้องเรียน 23 ห้อง นักการภารโรง 5 คน และพนักงานขับรถ 1 คน
ปีการศึกษา 2546 โรงเรียนได้เข้าร่วมโครงการ"หนึ่งอำเภอหนึ่งโรงเรียนในฝัน"
ปีการศึกษา 2555 มีที่ดิน 48 ไร่ 0 งาน 18 ตารางวา มีครู-อาจารย์ 68 คน ครูอัตราจ้าง 8 คน พนักงานราชการ 2 คน มีจำนวนนักเรียน 1,600 มีนักการภารโรง 3 คน พนักงานขับรถ 1 คน
ปีการศึกษา 2556 ปัจจุบันมีที่ดิน 48 ไร่ 0 งาน 18 ตารางวา มีครู-อาจารย์ 63 คน ครูอัตราจ้าง 12 คน พนักงานราชการ 2 คน มีจำนวนนักเรียน 1,589 มีนักการภารโรง 3 คน พนักงานขับรถ 1 คน
ตองหมอง
ตองหมอง (O.Ktze) Ohashi. เป็นพืชในวงศ์ Fabaceae ชื่ออื่นๆคือ ต่างหมอง ดอกฮักดาน ตองหมองดาน กระโดนจาน ต่างหนอง ไชหิน เป็นไม้พุ่ม ลำต้นตรง มีขนสีขาว เปลือกลำต้นสีเทานวล แผ่นใบด้านบนสีเขียวแกมเทา ด้านล่างสีขาวนวล ที่ผิวใบมีขนสั้นๆขึ้นหนาแน่นทั้ง 2 ด้าน ดอกช่อแบบกระจะ กลีบดอกสีม่วงแดง ผล เป็นฝักแบน มีขน คอดเป็นข้อ
ยอดและฝักอ่อนรสฝาด กินเป็นผักได้ ทางจังหวัดอุบลราชธานี ราก ต้มน้ำดื่ม แก้โรคกระเพาะอาหาร ยอดและใบ ต้มน้ำดื่ม แก้บิด ท้องร่วง แก้ตกเลือด ปวดเอว ใบนำมาตากแห้งบดเป็นยารักษาเบาหวาน
โกโลไว
โกโลไว () เป็นหมู่บ้าน (เมือง) ตั้งอยู่บนเกาะโตงาตาปู ประเทศตองงา ในปี ค.ศ. 2006 มีประชากรทั้งสิ้น 4,098 คน หมู่บ้านนี้มีชื่อเสียงในด้านการเต้นลากาลากา ซึ่งเป็นนาฏศิลป์ประจำชาติของตองงา นอกจากนี้ในบริเวณนี้ยังเป็นที่อยู่อาศัยของ "Pteropus tonganus" ซึ่งเป็นค้างคาวผลไม้ชนิดหนึ่ง
ฮาอะโน
ฮาอะโน () เป็นเกาะและอำเภอหนึ่งในเขตการปกครองฮาอะไปในประเทศตองงา ทางตอนใต้ของอำเภอคือเกาะโฟอาและลิฟูกา อำเภอฮาอะโนมีพื้นที่ทั้งสิ้น 6.58 ตารางกิโลเมตร โดยมีประชากรทั้งสิ้น 477 คน (ค.ศ. 2006) ซึ่งลดลงจากปี ค.ศ. 1996 ที่มีประชากรทั้งสิ้น 588 คน อำเภอฮาอะโนมีเมืองและหมู่บ้านในการปกครองดังนี้ คือ มุยโตอา ฮาอะโน ปูโกตาลา ฟากากาไก สำหรับศูนย์กลางการบริหารของอำเภอฮาอะโนคือเมืองฮาอะโน ซึ่งมีประชากรทั้งสิ้น 135 คน อย่างไรก็ตามหมู่บ้านที่ใหญ่ที่สุดของอำเภอนี้คือฟากากาไก ซึ่งมีประชากรทั้งสิ้น 215 คน